Държавен вестник, бр. 6, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  6
Резерви при пасивно презастраховане
Чл. 95. Застраховател или презастраховател, 
извършващ пасивно презастраховане, отчита 
дела на презастрахователите в образуваните 
технически резерви съгласно условията на 
презастрахователните договори.
Резерви при активно презастраховане
Чл. 96. Застраховател, извършващ активно 
презастраховане, образува видовете резерви 
по тази глава съгласно условията на преза­
страхователния договор.
Раздел V
Съдържание на пояснителните бележки към 
финансовия отчет
Общи изисквания към пояснителните бележки 
към финансовия отчет
Чл. 97. Освен оповестяванията, които се 
изискват съгласно разпоредбите на приложи­
мите счетоводни стандарти и тази наредба, 
в пояснителните бележки към финансовите 
отчети на застрахователите се оповестява и 
информацията, предвидена в този раздел.
Изисквания към пояснителните бележки към 
финансовия отчет на застрахователите по 
общо застраховане
Чл. 98. (1) Застрахователите, извършващи 
дейност по общо застраховане, оповестяват 
в пояснителните бележки към финансовите 
отчети информация за:
1. брутните начислени (записани) премии;
2. брутните спечелени премии;
3. брутните възникнали претенции;
4. брутните оперативни разходи;
5. резултата от презастрахователни опе­
рации.
(2) Сумите по ал. 1 се посочват отделно 
за застраховане и активно презастраховане, 
когато делът на активното презастраховане 
превишава 10 на сто или повече от брутните 
записани премии за отчетната година.
(3) Застрахователите допълнително оповес­
тяват информация по ал. 1 по видове и групи 
застраховки, както следва, за:
1. „Злополука“ и „Заболяване“;
2. „Гражданска отговорност“ на автомо­
билистите;
3. автомобилно застраховане без тези по т. 2;
4. морско, авиационно и транспортно за­
страховане;
5. застраховане на имущество;
6. гражданска отговорност;
7. кредити и гаранции;
8. правни разходи;
9. помощ при пътуване (асистанс);
10. разни.
(4) Групирането по застраховки следва 
разпоредбите на раздел II, буква „Б“ от при­
ложение № 1 на Кодекса за застраховането.
(5) Не се оповестява информацията по 
ал. 3, когато сумата на брутните записани 
премии по съответния вид застраховка или 
група застраховки не превишава 20 млн. лв.
(6) Независимо от разпоредбата на ал. 5 
застрахователите оповестяват стойностите по 
трите вида застраховки и/или групи застрахов­
ки с най-висок относителен дял в дейността 
им за отчетната година.
Изисквания към пояснителните бележки към 
финансовия отчет на животозастрахователите
Чл. 99. (1) Застрахователите, извършващи 
дейност по животозастраховане, в пояснител­
ните бележки към финансовия отчет оповес­
тяват следното:
1. брутни начислени (записани) премии;
2. резултат от презастрахователни операции.
(2) Сумите по ал. 1, т. 1 се посочват отделно 
за застраховане и активно презастраховане, 
когато относителният дял на активното пре­
застраховане превишава 10 или повече на 
сто брутните записани премии за отчетната 
година.
(3) Застрахователите по ал. 1 допълнително 
оповестяват информацията по т. 1 от същата 
алинея, като посочват сумите, според след­
ните условия на застрахователните договори:
1. в зависимост от броя на застрахованите 
лица:
а) сума от премии по индивидуални до­
говори;
б) сума от премии по групови договори;
2. в зависимост от начина на плащане на 
застрахователната премия:
а) сума от периодични премии;
б) сума от еднократни премии;
3. в зависимост от предвидено участие в 
дохода от инвестиции:
а) сума на премии по договори без участие 
в дохода от инвестиции;
б) сума на премии по договори с участие 
в дохода от инвестиции;
4. сума на премиите по договори за застра­
ховка „Живот“, свързана с инвестиционен фонд.
(4) Не се оповестява самостоятелно инфор­
мация по позициите, номерирани с букви в 
т. 1 – 3 на ал. 3, когато сумите по отделните 
позиции не превишават 10 или повече на сто 
от брутните записани премии.
Оповестяване на брутните записани премии 
в зависимост от територията, на която се 
извършва дейност
Чл. 100. (1) В пояснителните бележки към 
финансовия отчет се оповестява сумата на 
брутните записани премии от застрахователна 
дейност, извършвана на територията на:
1. Република България;
2. друга държава членка по смисъла на § 1, 
т. 6 от Кодекса за застраховането; 
3. трета държава по смисъла на § 1, т. 7 
от Кодекса за застраховането.